Нийгмийн бодлогын байнгын хорооны анхны хэлэлцүүлэгт

2023.12.19

**ХҮҮХЭД ХАМГААЛЛЫН ТУХАЙ ХУУЛИЙН ШИНЭЧИЛСЭН**

**НАЙРУУЛГЫН ТӨСЛИЙН ТАЛААРХ ЗАРЧМЫН ЗӨРҮҮТЭЙ**

**САНАЛЫН ТОМЬЁОЛОЛ**

**1.**Төслийн 1.3 дугаар зүйлийн 4 дэх хэсгийг хасах.

**Санал гаргасан:Улсын Их Хурлын гишүүн Ц.Идэрбат, П.Анужин,**

**Б.Баярсайхан, Б.Бейсен, Б.Жаргалмаа**

**/цаашид “Ажлын хэсэг” гэх/**

**2.**Төслийн 1.4 дүгээр зүйлийн 1.3 дахь заалтын “учруулахуйц үл хайхрах” гэснийг “учруулах” гэж өөрчилж, мөн заалтын “сэтгэл санаа,” гэсний дараа “эдийн засаг” гэж, мөн зүйлийн 1.12 дахь заалтын “кейс менежмент” гэсний өмнө “тохиолдлын зохицуулалт” гэж тус тус нэмж, 1.11 дэх заалтын “хүүхдийн эцэг, эх болон хүүхдийн эцэг, эхтэй гэрлэсэн хүн ороогүй, түүнчлэн” гэснийг, мөн зүйлийн 2 дахь хэсгийг тус тус хасаж, мөн зүйлийн 1 дэх хэсэгт доор дурдсан агуулгатай 1.6, 1.15, 1.16 дахь заалтыг тус тус нэмэх:

“1.6.“хүүхдийг үл хайхрах” гэж хүүхдийн аюулгүй байдал, боловсрол, эрүүл мэнд, бие махбод, сэтгэл санаа, хөгжил, оролцооны хэрэгцээг гачигдуулсны улмаас хүүхдэд гэм хор учруулсан болон учруулахаар завдсан, эсхүл энэ нөхцөл байдлыг мэдсээр байж хүүхдийг хамгаалах, урьдчилан сэргийлэх арга хэмжээ аваагүй эцэг, эх, асран хамгаалагч, харгалзан дэмжигч, хуулиар үүрэг хүлээсэн бусад этгээдийн үйлдэл, эс үйлдэхүйг;

1.15.“хориотой агуулга” гэж хуулиар хориглосон контент, бүтээл, мэдээ, мэдээлэл, зар сурталчилгааг;

1.16.“хүүхдэд хортой агуулга” гэж хуулиар хориглоогүй боловч хүүхдийн эрүүл мэнд, нас, бие махбод, оюун санаа, ёс суртахууны хөгжил, төлөвшил, хүмүүжилд сөргөөр нөлөөлөх контент, бүтээл, мэдээ, мэдээлэл, зар сурталчилгааг.

**Санал гаргасан:Ажлын хэсэг**

**3.**Төслийн 1.5 дугаар зүйлийн 1.5 дахь заалтыг хасаж, мөн зүйлийн 2 дахь хэсгийн “хүүхдэд зааж сургахдаа” гэснийг “хүүхэдтэй харилцахдаа” гэж өөрчлөх.

**Санал гаргасан:Ажлын хэсэг**

**4.**Төслийн “ХОЁРДУГААР БҮЛЭГ” гэснийг “ДӨРӨВДҮГЭЭР БҮЛЭГ” гэж өөрчилж, мөн зүйлийн 3 дахь хэсгийг доор дурдсанаар өөрчлөн найруулж, мөн зүйлд доор дурдсан агуулгатай 5 дахь хэсэг нэмэх:

“3.Засгийн газрын гишүүн бүр эрхлэх асуудлын хүрээнд хүүхэд хамгааллын бодлого баталж, хэрэгжилтэд хяналт тавьж ажиллана.

5.Хүүхдийн эсрэг болон хүний бэлгийн эрх чөлөө, халдашгүй байдлын эсрэг гэмт хэрэг үйлдэж эрүүгийн хариуцлага хүлээсэн хүнийг хүүхдийн эрх, хүүхэд хамгааллын үйлчилгээ үзүүлдэг байгууллагад ажиллуулах, хүүхэдтэй холбоотой ажил, үүрэг гүйцэтгүүлэхийг хориглоно.”

**Санал гаргасан:Ажлын хэсэг**

**5.**Төслийн 2.4 дүгээр зүйлийн 1.3 дахь заалтыг хасаж, мөн зүйлийн 1.4 дэх заалтын “этгээдийг” гэснийг “этгээдэд тавигдах шаардлага,” гэж өөрчлөх.

**Санал гаргасан:Ажлын хэсэг**

**6.**Төслийн 2.6 дугаар зүйлийн 1.6 дахь заалтын “судалгаа хөтөлж,” гэсний дараа “хүүхэд хамгааллын нэгдсэн” гэж нэмж, мөн зүйлд доор дурдсан агуулгатай 5 дахь хэсэг нэмэх:

“5.Хүүхэд, гэр бүлийн хөгжлийн асуудал хариуцсан орон нутгийн байгууллагын дарга Төрийн албаны тухай хуульд заасан нийтлэг шаардлагаас гадна хүүхэд, гэр бүлийн хөгжлийн асуудал хариуцсан төрийн байгууллагад 4-өөс доошгүй жил, үүнээс хүүхэд, гэр бүлийн нийгмийн ажилтнаар хоёроос доошгүй жил ажилласан байна.”

**Санал гаргасан:Ажлын хэсэг**

**7.**Төслийн 2.7 дугаар зүйлийн 1 дэх хэсгийн “мэргэжлээр дээд боловсролтой,” гэснийг “, эсхүл боловсрол, нийгмийн ухааны чиглэлээр дээд боловсрол эзэмшиж” гэж өөрчилж, мөн зүйлийн 2.3 дахь заалтын “үнэлгээ хийх,” гэсний дараа “дүгнэлт гаргах,” гэж, мөн зүйлийн “кейс” гэсний өмнө “тохиолдол” гэж тус тус нэмж, мөн зүйлд доор дурдсан агуулгатай 2.9 дэх заалт нэмэх:

“2.9.Эрүүгийн хэрэг хянан шийдвэрлэх тухай хууль, Зөрчил шалган шийдвэрлэх тухай хуульд заасны дагуу хүүхдийн хууль ёсны төлөөлөгчөөр оролцох;”

**Санал гаргасан:Ажлын хэсэг**

**8.**Төслийн 2.7 дугаар зүйлийн 6, 7 дахь хэсгийг доор дурдсанаар өөрчлөн найруулж, 6 дахь хэсэг болгон өөрчилж, мөн зүйлд доор дурдсан агуулгатай 8 дахь хэсэг нэмэх:

“6.Сум, хорооны 3000 хүртэлх хүн амд нэг хүүхэд, гэр бүлийн нийгмийн ажилтан байхаар тооцож сум, хороо бүрд ажиллуулна.”

8.Хүүхэд, гэр бүлийн нийгмийн ажилтнаар ажилласан эхний тав дахь жил болон дараагийн гурав дахь жил тутамд нэг удаа зургаан сарын үндсэн цалинтай нь тэнцэх хэмжээний мөнгөн тэтгэмжийг улсын төсвөөс олгоно.”

**Санал гаргасан:Ажлын хэсэг**

**9.**Төслийн 2.8 дугаар зүйлийн 1, 2 дахь хэсгийг доор дурдсанаар өөрчлөн найруулах:

“1.Монгол Улсын хэмжээнд Хүүхдийн төлөө үндэсний зөвлөл, орон нутагт хүүхдийн төлөө зөвлөл нь хүүхэд хамгааллын бодлогын хэрэгжилтэд хяналт тавина.

2.Хүүхдийн төлөө үндэсний болон орон нутгийн зөвлөл улирал тутам хуралдаж, хүүхэд хамгааллын талаар хийсэн ажлын тайланг хэлэлцэж, цаашид хэрэгжүүлэх арга хэмжээний талаар төрийн захиргааны төв болон нутгийн захиргааны байгууллага, нутгийн өөрөө удирдах байгууллага, холбогдох бусад хуулийн этгээдэд зөвлөмж өгч, хүүхэд хамгааллын бодлого тодорхойлох, шийдвэр гаргахад талуудын оролцоог хангаж, санал, дүгнэлт гаргана.”

**Санал гаргасан:Ажлын хэсэг**

**10.**Төслийн 2.10 дугаар зүйлийн 1.2 дахь заалтыг доор дурдсанаар өөрчлөн найруулж, мөн зүйлд доор дурдсан агуулгатай 2.2 дахь заалт нэмэх:

“1.2.Төсвийн тухай хуулийн 8.5.1-д заасны дагуу тухайн шатны жилийн төсвийн төслийг иргэдийн Төлөөлөгчдийн Хуралд өргөн мэдүүлэхдээ хүүхэд хамгааллын үйлчилгээ, хамтарсан баг болон хууль зүйн хорооны үйл ажиллагааны зардлыг тусгах;

2.2.Төсвийн тухай хуулийн 8.5.3-т заасны дагуу тухайн шатны жилийн төсвийн төслийг иргэдийн Төлөөлөгчдийн Хуралд өргөн мэдүүлэхдээ хүүхэд хамгааллын үйлчилгээ, хамтарсан баг болон хууль зүйн хорооны үйл ажиллагааны зардлыг тусгах;”

**Санал гаргасан:Ажлын хэсэг**

**11**.Төслийн 2.11 дүгээр зүйлийн 4 дэх хэсгийн “байгуулж болно” гэснийг “байгуулна” гэж, мөн зүйлийн 6 дахь хэсгийн “Засаг даргын орлогч” гэснийг “тухайн аймаг, дүүргийн Засаг даргын ажлын албаны хуулийн асуудал хариуцсан нэгжийн дарга” гэж тус тус өөрчилж, 9 дэх хэсгийн “байгууллага,” гэсний дараа “сум дахь хууль зүйн хорооны нарийн бичгийн даргын үүргийг тухайн сумын хүүхэд, гэр бүлийн нийгмийн ажилтан” гэж нэмж, мөн зүйлийн 3 дахь хэсгийн “олон улсын байгууллагын төлөөлөл,” гэснийг, мөн зүйлийн 5 дахь хэсгийн “аймаг, дүүрэг,” гэснийг, 10 дахь хэсгийг тус тус хасаж, мөн зүйлийн 2 дахь хэсгийг доор дурдсанаар өөрчлөн найруулах:

“2.Хууль зүйн хорооны бүрэлдэхүүн дараах байгууллагын удирдах албан тушаалтнаас бүрдэнэ:

2.1.нутгийн өөрөө удирдах байгууллагын ажлын алба;

2.2.аймаг, дүүргийн хүүхэд, гэр бүлийн хөгжлийн газар, хэлтэс;

2.3.аймаг, дүүргийн боловсролын газар, хэлтэс;

2.4.аймгийн эрүүл мэндийн газар, дүүргийн нэгдсэн эмнэлэг, эрүүл мэндийн төв;

2.5.аймаг, дүүргийн хөдөлмөр, нийгмийн халамжийн үйлчилгээний газар, хэлтэс;

2.6.гэмт хэргээс урьдчилан сэргийлэх ажлыг зохицуулах салбар зөвлөлийн ажлын алба;

2.7.Засаг даргын ажлын албаны хуулийн асуудал хариуцсан нэгж;

2.8.аймаг, дүүрэг дэх цагдаагийн газар, хэлтэс*;*

2.9.аймаг, нийслэл, дүүрэг дэх шүүхийн шийдвэр гүйцэтгэх газар, хэлтэс;

2.10.аймаг, дүүргийн прокурорын газар;

2.11.шүүхийн тамгын газар, эсхүл шүүгч зөвшөөрсөн тохиолдолд.”

**Санал гаргасан:Ажлын хэсэг**

**12.**Төслийн 2.12 дугаар зүйлийн 1.2 дахь заалтын “хүчирхийлэл үйлдсэн этгээдийг тогтоох зорилгоор хэрэг хянан шийдвэрлэх ажиллагаа эхлэхээс өмнө” гэснийг хасаж, мөн зүйлийн 1.3 дахь заалтын “зөвлөгөө,” гэсний дараа “эрх зүйн туслалцаа, мэдээлэл өгөх, гэж, мөн заалтын “саналаа хэлэх,” гэсний дараа “хүсэлт гаргах” гэж тус тус нэмж, мөн зүйлийн 1.7 дахь заалтын “газарт нь” гэснийг “газар, тусгай өрөөнд” гэж өөрчлөх.

**Санал гаргасан:Ажлын хэсэг**

**13**.Төслийн 3.1 дүгээр зүйлийн 4 дэх хэсгийн “ашиглах,” гэсний дараа “хүүхдийг үл хайхрах,” гэж нэмж, мөн зүйлийн 8 дахь хэсгийг хасаж, мөн зүйлд доор дурдсан агуулгатай 8, 9 дэх хэсэг нэмэх:

“8.Хүүхдийн дэргэд согтууруулах ундаа хэрэглэсэн, эсхүл хэрэглэсэн үедээ орон байранд нэвтэрч хүүхдийг эрсдэлт нөхцөлд оруулсны улмаас гарсан хүүхэд хамгааллын үйлчилгээний зардлыг буруутай этгээдээр төлүүлэх арга хэмжээг хүүхдийн эрхийн улсын байцаагч авна.

9.Эцэг, эх хүүхдээ эрсдэлт нөхцөлд орж болзошгүй соёл, спортын үйл ажиллагаа, урлагийн тоглолтод оролцуулах тохиолдолд гэнэтийн ослын даатгалд даатгуулна.”

**Санал гаргасан:Ажлын хэсэг**

**14.**Төслийн 3.2 дугаар зүйлд доор дурдсан агуулгатай 2.7 дахь заалт, 9, 10,11 дэх хэсгийг тус тус нэмэх:

“2.7.хичээлийн жилийн турш хүүхэд эрсдэлт нөхцөлд байгаа эсэхийг үнэлэх, зөвлөгөө өгөх, хүүхэд бүрийн нийгэм, сэтгэл зүйн асуудлыг илрүүлэх, тандан судлах арга хэмжээг тогтмол авч хэрэгжүүлэх;

9.Боловсролын орчин дахь хүүхэд хамгааллын үйлчилгээний нийтлэг шаардлагыг хүүхэд, гэр бүлийн хөгжлийн болон боловсролын асуудал эрхэлсэн Засгийн газрын гишүүд хамтран батална.

10.Боловсролын сургалтын байгууллага, насан туршийн суралцахуйн төвд суралцаж байгаа хүүхдийн эрх, хамгааллын нөхцөл байдлын тандалт судалгааг гурван жил тутам Боловсролын ерөнхий хуулийн 17.2-т заасан байгууллагаар хийлгүүлнэ.

11.Боловсролын ерөнхий хуулийн 40.2.8-д заасан эцэг, эх, асран хамгаалагч, харгалзан дэмжигчийн төлөөллийн байгууллага хүүхдийн эрх, хүүхэд хамгааллын төлөвлөгөөтэй байна.”

**Санал гаргасан:Ажлын хэсэг**

**15**.Төслийн 3.2 дугаар зүйлийн 1 дэх хэсэг, 2.11 дэх заалт, 4.5.2 дахь дэд заалтыг доор дурдсанаар өөрчлөн найруулах:

“1.Боловсролын сургалтын байгууллага, насан туршийн суралцахуйн төв, сүм, хийд, шашны сургууль нь хүүхэд хамгааллын бодлого, түүнийг хэрэгжүүлэх төлөвлөгөөтэй байна.

2.12.хүүхэд тодорхойгүй шалтгаанаар хичээлдээ ирээгүй тохиолдолд гэр бүл, эцэг, эх, асран хамгаалагч, харгалзан дэмжигчид нэн даруй мэдэгдэх;

2.13.хүүхэд эрсдэлт нөхцөлд өртсөн талаар мэдсэн, таамагласан, илрүүлсэн бол харьяа хүүхэд, гэр бүлийн хөгжлийн асуудал эрхэлсэн орон нутгийн байгууллага, хүүхэд, гэр бүлийн нийгмийн ажилтанд мэдэгдэх.

4.5.2.сэтгэл зүйн зөвлөгөө, үйлчилгээг үзүүлэх, хүүхдийн төлөвшилд нөлөөлөх сургалт, үйл ажиллагаанд эцэг, эх, асран хамгаалагч, харгалзан дэмжигчийн хамт хамруулах.”

**Санал гаргасан:Ажлын хэсэг**

**16.**Төслийн 3.2 дугаар зүйлийн 4.5.1 дэх заалтын “сануулах” гэсний дараа “зөвлөгөө өгөх, хохирогч суралцагчаас уучлалт гуйлгуулах” гэж, мөн зүйлийн 5.5 дахь заалтын “эрсдэлд нөхцөлд” гэсний өмнө “боловсролын сургалтын байгууллага, насан туршийн суралцахуйн төвийн сургалтын хөтөлбөрт” гэж тус тус нэмж, мөн зүйлийн 4 дэх хэсгийн “Боловсролын сургалтын байгууллагын удирдлага, хүүхдийн эрх, хамгааллын үйлчилгээ үзүүлэх нэгж” гэснийг “Боловсролын сургалтын байгууллага, насан туршийн суралцахуйн төв” гэж, мөн хэсгийн “мэдээллийн мөрөөр нэн даруй хяналт шалгалт явуулж” гэснийг “мэдээллийг хүлээн авч,” гэж, мөн зүйлийн 4.5 дахь заалтын “суралцагчийг сургалт, сэтгэл зүйн зөвлөгөө үйлчилгээнд хамруулах,” гэснийг “хүүхдийг” гэж, мөн зүйлийн 6 дахь хэсгийн “Шашны байгууллага /сургууль/-ын дэргэдэх” гэснийг “Боловсролын сургалтын байгууллага, сүм, хийдийн” гэж, 8 дахь хэсгийн “Шашны байгууллага /сургууль/-д суралцах хүүхэд, түүний гэр бүлд” гэснийг “Боловсролын сургалтын байгууллага, сүм, хийдийн орчны аюулгүй байдалд” гэж тус тус өөрчилж, мөн зүйлийн 4.4 дэх заалтын “, удаа дараа хүчирхийлэл, үе тэнгийн дээрэлхэлтэд өртсөн суралцагч, түүний эцэг, эх, асран хамгаалагч, харгалзан дэмжигчийн зөвшөөрснөөр өөр бүлэг, сургууль руу шилжүүлэх” гэснийг, мөн зүйлийн 4.5.3, 4.5.4 дэх дэд заалт, 4.6, 4.7, 5.1, 5.3, 5.6 дахь заалт, 9 дэх хэсгийг тус тус хасах.

**Санал гаргасан:Ажлын хэсэг**

**17.**Төслийн 3.3 дугаар зүйлийн 3 дахь хэсгийн “байгууллага” гэсний дараа “эрсдэлд нөхцөлд байгаа” гэж нэмж, мөн зүйлийн 5.1, 5.3 дахь заалт, 6 дахь хэсгийг тус тус хасах.

**Санал гаргасан:Ажлын хэсэг**

**18.**Төслийн 3.4 дүгээр зүйлийн 2 дахь хэсгийн “мэдээ, мэдээлэл, зар сурталчилгаа” гэснийг “хүүхдэд хортой агуулга” гэж өөрчилж, мөн зүйлийн 3-11 дэх хэсгийг доор дурдсанаар өөрчлөн найруулах:

“3.Хүн, хуулийн этгээд хүүхдийг цахимаар урхидах, дээрэлхэх, дарамтлахыг хориглоно.

4.Хүн, хуулийн этгээд хүүхдийн нэр төр, алдар хүндийг гутаан доромжилсон, эсхүл хүүхдийн эцэг, эх, асран хамгаалагч, харгалзан дэмжигчийн зөвшөөрөлгүйгээр хүүхдийн зураг, дуу, дуу-дүрсний бичлэг агуулсан контент, мэдээ, мэдээлэл, бүтээлийг олон нийтэд түгээхийг хориглоно.

5.Хэвлэл мэдээлэл, өргөн нэвтрүүлэг, цахим орчны үйлчилгээ эрхлэгч өөрийн үйлчилгээнд хориотой агуулгыг түгээхгүй байх, хүүхдэд хортой агуулгыг хянах, хязгаарлах, хаах арга хэмжээ авах үүрэгтэй.

6.Интернэтийн үйлчилгээ эрхлэгч нь эрх бүхий байгууллагын дүгнэлт, шийдвэрийн дагуу цахим орчинд түгээсэн хүүхдэд хортой болон хориотой агуулгыг өөрийн сүлжээнд хязгаарлалт хийх технологийн арга хэмжээг авна.

7.Өргөн нэвтрүүлгийн үйлчилгээ эрхлэгч контент, бүтээлийг олон нийтэд түгээхийн өмнө насны ангиллын тэмдэглэгээг байршуулна.

8.Олон суваг дамжуулах үйлчилгээ эрхлэгч хүүхдийг хориотой, хүүхдэд хортой агуулгаас хамгаалах зорилгоор насанд хүрэгчдэд зориулсан тохиргоог идэвхжүүлэх нөхцөлийг бүрдүүлсэн байна.

9.Олон суваг дамжуулах үйлчилгээ эрхлэгч Харилцаа холбооны зохицуулах хорооны мэдэгдэлд заасан хориотой, хүүхдэд хортой агуулгыг өөрийн үйлчилгээнд хязгаарлах, хаах үүрэгтэй.

10.Хүн, хуулийн этгээд хэвлэл мэдээлэл, өргөн нэвтрүүлэг, цахим орчинд хориотой агуулга түгээснээс хүүхдийн эрх зөрчигдсөн, зөрчигдөж болзошгүй гэж үзвэл гомдлоо хүүхдийн эрхийн улсын байцаагч, цагдаагийн байгууллагад гаргаж, шийдвэрлүүлнэ.

11.Цахим орчинд хүүхдийг хориотой болон хүүхдэд хортой агуулгаас урьдчилан сэргийлэх, хамгаалах журмыг цахим хөгжил, харилцаа холбооны, хүүхэд, гэр бүлийн хөгжлийн болон хууль, зүйн асуудал эрхэлсэн Засгийн газрын гишүүд хамтран батална.

12.Хэвлэл мэдээлэл, олон суваг дамжуулах болон цахим орчны үйлчилгээ эрхлэгчийн цахим орчин, өргөн нэвтрүүлгээр түгээсэн контент, мэдээ, мэдээлэл, бүтээл нь хүүхдэд хортой агуулгатай эсэх талаар дүгнэлт гаргах чиг үүрэг бүхий орон тооны бус зөвлөл ажиллана.

13.Энэ зүйлийн 12-т заасан орон тооны бус зөвлөлийн бүрэлдэхүүн, ажиллах журмыг Засгийн газар батална.”

**Санал гаргасан:Ажлын хэсэг**

**19**.Төслийн 3.4 дүгээр зүйлд доор дурдсан агуулгатай дараах тайлбар хэсэг нэмэх:

“Тайлбар:Энэ зүйлд заасан “цахим орчны үйлчилгээ эрхлэгч” гэж цахим хуудас, цахим хэрэглүүр /аппликэйшн/, платформ, цахим орчин ашиглаж контент, бүтээлийг олон нийтэд хүргэх үйлчилгээ үзүүлэгч этгээдийг ойлгоно.

Энэ зүйлд заасан “цахимаар урхидах” гэж хүүхдийг гэмт хэрэг, зөрчилд уруу татах зорилгоор цахим сүлжээ ашиглан хүүхэдтэй харилцаа тогтоохыг хэлнэ.

Энэ зүйлд заасан “цахимаар дээрэлхэх” гэж цахим орчинд хүүхдийг дээрэлхэж, гадуурхсан, айлган сүрдүүлсэн, доромжилсон зүй бус агуулга бүхий мэдээ, мэдээллийг өөрт нь болон бусдад түгээхийг хэлнэ.

Энэ зүйлд заасан “цахимаар дарамтлах” гэж хүүхдийг тодорхой үйлдэл хийх, хийхгүй байхыг шаардаж өөрт нь, түүний ойр дотны хүний эрх, хууль ёсны ашиг сонирхолд нь хохирол учруулж болохуйц баримт, мэдээлэл тараахаар цахим сүлжээнд сүрдүүлэхийг хэлнэ.

**Санал гаргасан:Ажлын хэсэг**

**20**.Төслийн 3.5 дугаар зүйлийн 2, 6 дахь хэсгийг тус тус хасаж, мөн зүйлд доор дурдсан агуулгатай 5 дахь хэсгийг нэмэх:

“5.Сум, дүүргийн Засаг дарга, хүүхдийн эрхийн улсын байцаагч худалдаа, үйлчилгээний газар, боловсролын сургалтын байгууллагаас гадуурх сургалтын ажил эрхэлдэг иргэн, хуулийн этгээдийн үйл ажиллагаанд хүүхдийн эрх зөрчигдөж байгаа эсэхэд хяналт тавьж, хүүхдийг эрсдэлт нөхцөлд оруулсан бол уг үйл ажиллагааг хязгаарлах, зогсоох арга хэмжээ авна.”

**Санал гаргасан:Ажлын хэсэг**

**21**.Төслийн 3.6 дугаар зүйлийн 9, 10 дахь хэсгийг хасаж, мөн зүйлийн 2 дахь хэсгийн “оролцуулахдаа” гэсний дараа “хүүхдийн амь нас, эрүүл мэнд, аюулгүй байдлыг хангах,” гэж, мөн зүйлийн 4 дэх хэсгийн “дасгалжуулагч,” гэсний дараа “зохион байгуулагч” гэж тус тус нэмж, мөн зүйлийн 5.2 дахь заалтын “хамруулж, өсөлт, хөгжлийн талаар дүгнэлт гаргуулах” гэснийг “хамруулах” гэж өөрчлөн мөн зүйлд доор дурдсан агуулгатай 5, 6 дахь хэсэг, тайлбар хэсгийг тус тус нэмэх:

“5.Хүүхдийг оршин суугаа газраас өөр газарт 24 цагаас дээш хугацаагаар соёл, спортын үйл ажиллагаа, урлагийн тоглолт, спортын тэмцээн, бусад арга хэмжээнд оролцуулахад 15 хүртэлх хүүхэд тутамд нэг багш, дасгалжуулагч ажиллаж, хүүхдийн аюулгүй байдлыг хангана.

6.Үндэсний их баяр наадмын тухай хуульд зааснаас бусад хурдан морины уралдааныг зохион байгуулах тохиолдолд зохион байгуулагч нь хурдан морины уралдааны бэлтгэлийн үе эхлэхээс өмнө харьяа сум, дүүргийн Засаг даргад мэдэгдэж, бүртгүүлнэ.

Тайлбар:Энэ зүйлд заасан “уяач” гэдгийг хурдан морины уралдаанд уралдаж байгаа морины өмчлөгчийг ойлгоно.”

**Санал гаргасан:Ажлын хэсэг**

**22**.Төслийн 3.7 дугаар зүйлийн гарчгийн “онцгой нөхцөл байдлын нөхцөлд байгаа” гэснийг “гамшгийн онцгой нөхцөл байдлын” гэж, мөн зүйлийн “онцгой” гэснийг “гамшгийн онцгой нөхцөл” гэж тохиолдол бүрд өөрчилж, мөн зүйлийн 6, 7 дахь хэсгийг тус тус хасаж, мөн зүйлд доор дурдсан агуулгатай 6 дахь хэсэг нэмэх:

“6.Гамшиг, гамшгийн онцгой нөхцөл байдлын үед хүүхдийг насанд хүрсэн хүнд харгалзуулалгүйгээр орхих, хүүхдийн амь нас, эрүүл мэнд, аюулгүй байдлыг хангахаас бусад тохиолдолд хүүхдийг байгаа газраас нь авч явах, тээвэрлэхийг хориглоно.”

**Санал гаргасан:Ажлын хэсэг**

**23.**Төслийн 3.8 дугаар зүйлийн 2 дахь хэсгийн “нас,” гэсний дараа “хүйс,” гэж нэмж, мөн хэсгийн “таатай орчинд” гэснийг “тусгай өрөөнд” гэж өөрчилж, мөн зүйлийн 7 дахь хэсгийг хасах.

**Санал гаргасан:Ажлын хэсэг**

**24.**Төслийн “ДӨРӨВДҮГЭЭР БҮЛЭГ” гэснийг “ХОЁРДУГААР БҮЛЭГ” гэж өөрчилж, 4.1 дүгээр зүйлийн 2 дахь хэсгийг хасах.

**Санал гаргасан:Ажлын хэсэг**

**25.**Төслийн 4.2 дугаар зүйлийн 2 дахь хэсгийн “30.1.1, 30.1.3” гэснийг “30.1” гэж өөрчилж, мөн зүйлийн 4 дэх хэсгийн “нөхцөл байдалд ороогүй” гэсний дараа “ нь аюулын зэргийн болон эрсдэлийн үнэлгээгээр тогтоогдсон” гэж нэмэх.

**Санал гаргасан:Ажлын хэсэг**

**26.**Төслийн 4.4 дүгээр зүйлийн 4 дэх хэсгийн “хүүхдийг гэр бүлээс нь түр тусгаарлах” гэснийг “Гэр бүлийн хүчирхийлэлтэй тэмцэх тухай хуулийн 30.1-д” гэж өөрчлөх.

**Санал гаргасан:Ажлын хэсэг**

**27**.Төслийн 4.7 дугаар зүйлийн 5 дахь хэсгийн “гэрээ байгуулж болохгүй хүн болох нь хожим илэрсэн,” гэснийг “гэрээг цуцлах үндэслэл” гэж, мөн хэсгийн “цуцалж, хүүхдийг буцаан авна” гэснийг “цуцална” гэж, мөн зүйлийн 6 дахь хэсгийн “цуцалж, хүүхдийг буцаан өгч” гэснийг “цуцалж” гэж тус тус өөрчлөх.

**Санал гаргасан:Ажлын хэсэг**

**28.**Төслийн 4.9 дүгээр зүйлийн 1 дэх хэсгийн “орон нутгийн байгууллага,” гэсний дараа “хамтарсан баг” гэж нэмж, мөн хэсгийн “кейс менежмент” гэснийг “тохиолдлын зохицуулалт” гэж, “кейс” гэснийг “тохиолдол” гэж тохиолдол бүрд өөрчлөх.

**Санал гаргасан:Ажлын хэсэг**

**29.**Төслийн 6.1 дүгээр зүйлд доор дурдсан агуулгатай 6 дахь хэсэг нэмэх:

“6.Засгийн газрын гишүүн бүр эрхлэх асуудлын хүрээнд салбарын хүүхэд хамгааллын үйлчилгээ, хүүхэд хамгааллын бодлогыг хэрэгжүүлэхэд шаардагдах зардлыг жил бүрийн төсөвтөө тусгуулах арга хэмжээ авна.”

**Санал гаргасан:Ажлын хэсэг**

**30**.Төслийн 6.3 дугаар зүйлийн 1 дэх хэсгийг доор дурдсанаар өөрчлөн найруулах:

“1.Хүүхэд хамгааллын хууль тогтоомжийн хэрэгжилтэд дараах журмаар хяналт тавина:

1.1.аймаг, нийслэлийн Засаг дарга харьяалах нутаг дэвсгэрийн хэмжээнд, төрийн захиргааны төв болон нутгийн захиргааны байгууллага өөрийн хариуцсан салбарын хүрээнд хүүхдийн эрх, хүүхэд хамгааллын чиглэлээр тухайн жилд гүйцэтгэсэн ажлын тайланг дараа оны 2 дугаар сард багтаан хүүхэд, гэр бүлийн хөгжлийн асуудал эрхэлсэн төрийн захиргааны байгууллагад хүргүүлэх;

1.2.хүүхэд, гэр бүлийн хөгжлийн асуудал эрхэлсэн төрийн захиргааны байгууллага энэ зүйлийн 1-д заасны дагуу ирүүлсэн тайланд дүн шинжилгээ хийж, жил бүрийн 3 дугаар сард багтаан Хүүхдийн төлөө үндэсний зөвлөлөөр хэлэлцүүлэх;

1.3.Хүүхдийн төлөө үндэсний зөвлөл шаардлагатай тохиолдолд Засгийн газрын гишүүн, аймаг, нийслэлийн Засаг дарга, холбогдох төрийн байгууллагад чиглэл өгч, хэрэгжилтийг хангуулах.”

**Санал гаргасан:Ажлын хэсэг**

**31**.Төслийн 7.4 дүгээр зүйлийг доор дурдсанаар өөрчлөн найруулах:

“1.Энэ хуулийг 2024 оны 09 дүгээр сарын 01-ний өдрөөс эхлэн дагаж мөрдөнө.”

**Санал гаргасан:Ажлын хэсэг**

---о0о---

**НАЙРУУЛГЫН САНАЛ**

**1.**Төслийн 3.4 дүгээр зүйлийн гарчгийн “мэдээлэл,” гэсний дараа “өргөн нэвтрүүлэг,” гэж нэмэх.

**2.**Төслийн 1.4 дүгээр зүйлийн 1.11 дэх заалтын “тодорхой” гэснийг “гэрээнд заасан” гэж, 2.9 дүгээр зүйлийн 1.3 дахь заалтын “жил бүрийн 4 дүгээр улиралд багтаан” гэснийг “жилд хоёроос доошгүй удаа” гэж, 3.2 дугаар зүйлийн 2 дахь хэсгийн “Боловсролын сургалтын байгууллагын хүүхдийн эрх, хамгааллын үйлчилгээ үзүүлэх нэгж нь хүүхэд сургалтын” гэснийг “Энэ зүйлийн 1-д заасан байгууллагын” гэж, мөн зүйлийн 2.3 дахь заалтын “хайрцаг байрлуулах” гэснийг “нээлттэй суваг ажиллуулах” гэж, мөн зүйлийн 5.5 дахь заалтын “агуулгыг бүх шатны боловсролын байгууллагын багш бэлтгэх, давтан сургах сургалтын хөтөлбөрт тусгаж,” гэснийг “агуулга туссан эсэхэд” гэж, 3.6 дугаар зүйлийн 7 дахь хэсгийн “дүүргийн” гэснийг “баг, дүүрэг, хорооны” гэж өөрчилж, 7.3 дугаар зүйлийн гарчгийн “Шилжилтийн үеийн” гэснийг “Хууль дагаж мөрдөх журмын гэж тус тус өөрчлөх.

**3.**Төслийн 2.1 дүгээр зүйлийн 1 дэх хэсгийн “хууль тогтоомж” гэснийг, мөн зүйлийн тайлбар хэсгийн “тухайн хуулийн этгээдийн ажилтны болон үйлчлүүлж байгаа” гэснийг, 2.2 дугаар зүйлийн 2 дахь хэсгийн “хувийн эрх зүйн” гэснийг, мөн зүйлийн 1.4 дэх заалтын “тогтмол хугацаанд” гэснийг, 4.3 дугаар зүйлийн 2.4 дэх заалтын “хөгжлийн, амьдрах ухааны” гэснийг, мөн заалтын “тохиромжтой үйл ажиллагаанд” гэснийг тус тус хасах.

**Санал гаргасан:Ажлын хэсэг**

---o0o---

Нийгмийн бодлогын байнгын хорооны анхны хэлэлцүүлэгт

2023.12.19

**ХҮҮХЭД ХАМГААЛЛЫН ТУХАЙ ХУУЛИЙН ШИНЭЧИЛСЭН НАЙРУУЛГЫН ТӨСЛИЙН ХАМТ ӨРГӨН МЭДҮҮЛСЭН ХУУЛИЙН ТӨСЛҮҮДИЙН ТАЛААРХ ЗАРЧМЫН ЗӨРҮҮТЭЙ САНАЛЫН ТОМЬЁОЛОЛ**

**НЭГ.ХҮҮХДИЙН ЭРХИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1.**Төслийн 1 дүгээр зүйлийн 7 дахь заалтын 20.8 дахь хэсгийн “хяналт шалгалт хийхдээ Төрийн хяналт шалгалтын тухай хуулийг баримтлах ба хүүхдийн эрхийн улсын байцаагчийн дүрмийг Засгийн газар батална” гэснийг “хүүхэд аюултай нөхцөл байдалд орсон, орсон байж болзошгүй тохиолдолдхяналт шалгалт явуулах аж ахуйн нэгж, байгууллага, барилга байгууламж, ажлын байр, орон байранд урьдчилан мэдэгдэхгүйгээр чөлөөтэй нэвтрэх эрхтэй” гэж өөрчилж, мөн зүйлийн 7 дахь заалтад доор дурдсан агуулгатай 20.9 дэх хэсэг нэмэх:

“20.9.Хүүхдийн эрхийн улсын байцаагчийн ажиллах дүрмийг Засгийн газар батална.”

**Санал гаргасан:Улсын Их Хурлын гишүүн Ц.Идэрбат, П.Анужин,**

**Б.Баярсайхан, Б.Бейсен, Б.Жаргалмаа**

**/цаашид “Ажлын хэсэг” гэх/**

**2.**Төслийн 1 дүгээр зүйлд доор дурдсан агуулгатай 8 дахь заалт нэмэх:

8/**201 дугаар зүйл**:

“**201 дугаар зүйл.Хүүхдийн эрхийн олон нийтийн байцаагч**

201.1.Сум, дүүргийн Засаг дарга баг, хороо бүрд хүүхдийн эрхийн олон нийтийн байцаагч ажиллуулж болно.

201.2.Хүүхдийн эрхийн олон нийтийн байцаагч тухайн сум, хорооны байнгын оршин суугч байна.

201.3.Сум, дүүргийн Засаг даргын захирамжийг үндэслэн Тамгын газрын дарга хүүхдийн эрхийн олон нийтийн байцаагчтай гэрээ байгуулах бөгөөд гэрээнд талуудын эрх, үүрэг, хариуцлага, ажил тайлагнах журам, урамшуулал, гэрээ цуцлах үндэслэлийг тусгана.

201.4.Хүүхдийн эрхийн олон нийтийн байцаагчтай байгуулсан гэрээг ажлын үр дүнг харгалзан жил бүр сунгана.

201.5.Хүүхдийн эрхийн олон нийтийн байцаагч дараах чиг үүргийг хэрэгжүүлнэ:

201.5.1.эрсдэлт нөхцөлд байгаа хүүхдийг илрүүлэх, мэдээлэх;

201.5.2.хүүхэд эрхээ хэрэгжүүлэхэд нь зөвлөгөө өгөх, туслалцаа үзүүлэх;

201.5.3.хүүхдийн сайн сайхан байдлыг хангахад чиглэсэн санал, санаачилга гаргаж хэрэгжүүлэх;

201.5.4.хүүхдийн эрх зөрчигдөхөөс урьдчилан сэргийлэх, гарсан зөрчлийг арилгуулах арга хэмжээ авах;

201.5.5.хүүхдийн эрхийн зөрчлийн талаар эрх бүхий этгээдэд мэдэгдэж, шийдвэрлүүлэх.

201.6.Хүүхдийн эрхийн олон нийтийн байцаагч чиг үүргээ хэрэгжүүлэхдээ хамтарсан баг, хүүхэд, гэр бүлийн нийгмийн ажилтантай хамтран ажиллана.

201.7.Хүүхдийн эрхийн олон нийтийн байцаагч нь ажлын улирал тутмын төлөвлөгөөг сум, дүүргийн Засаг даргаар батлуулна.

201.8.Хүүхэд, гэр бүлийн хөгжлийн асуудал хариуцсан орон нутгийн байгууллага хүүхдийн эрхийн олон нийтийн байцаагчийг чадавхжуулах сургалтыг зохион байгуулна.

201.9.Хүүхдийн эрхийн олон нийтийн байцаагч сум, дүүргийн Засаг даргаас олгосон албаны үнэмлэхтэй байна. Албаны үнэмлэхийн загварыг хүүхэд, гэр бүлийн хөгжлийн асуудал хариуцсан төрийн захиргааны байгууллага батална.

201.10.Сум, дүүргийн Засаг дарга хүүхдийн эрхийн олон нийтийн байцаагчид олгох урамшууллын зардлыг орон нутгийн төсвийн төсөлд тусгаж, тухайн шатны иргэдийн Төлөөлөгчдийн Хурлаар батлуулж, үр дүнг тайлагнана.”

**Санал гаргасан:Ажлын хэсэг**

**3**.Төслийн 4 дүгээр зүйлийн “15 дугаар зүйлийн 15.1.9 дэх заалтын дугаарлалтыг “15.1.10” гэж,” гэснийг хасаж, мөн зүйлийн ““20.5, 20.6, 20.7” дахь хэсгийн дугаарлалтыг “20.9, 20.10, 20.11”” гэснийг “20.5 дахь хэсгийн дугаарыг “20.9” гэж, 20.7 дахь хэсгийн дугаарыг “20.11” гэж өөрчлөх.

**Санал гаргасан:Ажлын хэсэг**

**4.**Төсөлд доор дурдсан агуулгатай 5 дугаар зүйл нэмэх:

“**5 дугаар зүйл.**Хүүхдийн эрхийн тухай хуулийн 20 дугаар зүйлийн 20.6 дахь хэсгийг хүчингүй болсонд тооцсугай.”

**Санал гаргасан:Ажлын хэсэг**

---о0о---

**ХОЁР.ГЭР БҮЛИЙН ХҮЧИРХИЙЛЭЛТЭЙ ТЭМЦЭХ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1.**Төслийн 1 дүгээр зүйлд доор дурдсан агуулгатай 2, 3 дахь заалт нэмэх:

**“2/30 дугаар зүйлийн 30.11 дэх хэсэг:**

“30.11.Хүүхдийн түр хамгаалан байрлуулах үйлчилгээг төрөлжүүлэн зохион байгуулж болно.”

**3/35 дугаар зүйлийн 35.2 дахь хэсгийн 2 дахь өгүүлбэр:**

“Төрийн байгууллагын харьяанд байгуулсан түр хамгаалах байрны урсгал зардал, түр хамгаалан байрлуулж энэ хуульд заасан үйлчилгээ үзүүлэх зардлыг тухайн байгууллага хариуцна.”

**Санал гаргасан:Ажлын хэсэг**

**2.**Төслийн 2 дугаар зүйлд доор дурдсан агуулгатай 1, 2 дахь заалт нэмэх:

**1**/**18 дугаар зүйлийн 18.1.2 дахь заалт**:

“18.1.2.Засаг даргын өргөн мэдүүлснээр харьяалах нутаг дэвсгэртээ хэрэгжүүлэх гэр бүлийн хүчирхийлэлтэй тэмцэх үйл ажиллагааны зардал, нэг цэгийн үйлчилгээний төв, түр хамгаалах байрны урсгал зардал, хамтарсан багийн үйл ажиллагааны зардал, хохирогчид үйлчилгээ үзүүлэхтэй холбоотой зардлыг тухайн орон нутгийн төсөвт тусган батлах, гүйцэтгэлийн тайланг хэлэлцэх;”

**2/19 дүгээр зүйлийн 19.1.5 дахь заалт:**

“19.1.5.тухайн шатны жилийн төсвийн төсөлд нэг цэгийн үйлчилгээний төв, түр хамгаалах байрны урсгал зардал, хамтарсан багийн үйл ажиллагааны зардал, хохирогчид үйлчилгээ үзүүлэхтэй холбоотой зардлыг тусгаж иргэдийн Төлөөлөгчдийн Хуралд өргөн мэдүүлэх, гүйцэтгэлийг тайлагнах;”

**Санал гаргасан:Ажлын хэсэг**

**3.**Төслийн 2 дугаар зүйлийн 20.1 дэх хэсгийн “сургуулийн,” гэсний дараа “нийгмийн” гэж, мөн хэсгийн “тухайн сум,” гэсний дараа “баг,” гэж нэмэх.

**Санал гаргасан:Ажлын хэсэг**

**4.**Төслийн 3 дугаар зүйлийн “хуулийн” гэсний дараа “5 дугаар зүйлийн 5.1.4 дэх заалтын ““гэр бүлийн хүчирхийлэлтэй тэмцэх хамтарсан баг” цаашид “хамтарсан баг” гэх/” гэснийг “хамтарсан баг” гэж,” гэж нэмэх.

**Санал гаргасан:Ажлын хэсэг**

**5.**Төслийн 4 дүгээр зүйлийг хасах.

**Санал гаргасан:Ажлын хэсэг**

---о0о---

# ГУРАВ.ХҮН ХУДАЛДААЛАХТАЙ ТЭМЦЭХ ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ

**1.**Төслийн 1 дүгээр зүйлийн 1 дэх заалтын 5.2.5 дахь заалтын “байгуулах” гэснийг “байгуулж, ажиллах журмыг батлах” гэж өөрчлөх.

**Санал гаргасан:Ажлын хэсэг**

---о0о---

**ДӨРӨВ.НИЙГМИЙН ХАЛАМЖИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1**.Төслийн 1 дүгээр зүйлийн 191.2 дахь хэсгийн “хувь хүн,” гэснийг хасаж, мөн зүйлд доор дурдсан агуулгатай 2 дахь заалт нэмэх:

“**2/13 дугаар зүйлийн 13.13, 13.14 дэх хэсэг:**

13.13.Нийгмийн халамжийн асуудал хариуцсан төрийн захиргааны байгууллага дараах тохиолдолд хүүхдийн тэтгэмжийг эцэг, эх, асран хамгаалагч, харгалзан дэмжигчид олгохыг түдгэлзүүлэх шийдвэр гаргана:

13.13.1.эцэг, эх, асран хамгаалагч, харгалзан дэмжигч нь сураггүй алга болсон;

13.13.2.эцэг, эх нь хүүхдээ асран хамгаалах, тэжээн тэтгэх үүргээ биелүүлээгүй, эсхүл эцэг, эх, асран хамгаалагч, харгалзан дэмжигч нь хүүхдийн эрхийг зөрчсөн талаар аймаг, дүүргийн хүүхэд, гэр бүлийн хөгжлийн асуудал хариуцсан байгууллага, хүүхдийн эрхийн улсын байцаагчийн дүгнэлт гарсан, хүүхдийн эсрэг гэмт хэрэг үйлдсэн нь тогтоогдсон.

13.14.Энэ хуулийн 13.1.6-д заасан хүүхдийн мөнгөн тэтгэмжийг зээл, өр төлбөрт суутгахыг хориглоно.

**Санал гаргасан:Ажлын хэсэг**

**2.**Төслийн 4 дүгээр зүйлийг доор дурдсанаар өөрчлөн найруулж, 3 дугаар зүйл болгох:

“**3 дугаар зүйл**.Нийгмийн халамжийн тухай хуулийн 3 дугаар зүйлийн 3.1.9 дэх заалтын, 19 дүгээр зүйлийн 19.1.3, 19.2.3 дахь заалтын “хүнд нөхцөлд” гэснийг “эрсдэлт нөхцөлд” гэж, 13 дугаар зүйлийн 13.13 дахь хэсгийн дугаарыг “13.15” гэж тус тус өөрчилсүгэй.”

**Санал гаргасан:Ажлын хэсэг**

**3**.Төслийн 5 дугаар зүйлийг доор дурдсанаар өөрчлөн найруулж, 4 дүгээр зүйл болгох:

“**4 дүгээр зүйл.**Энэ хуулийг 2025 оны 01 дүгээр сарын 01-ний өдрөөс эхлэн дагаж мөрдөнө.”

**Санал гаргасан:Ажлын хэсэг**

---о0о---

**ТАВ.ГЭР БҮЛИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

1.Төслийг хууль санаачлагчид нь буцаах.

**Санал гаргасан:Ажлын хэсэг**

---о0о---

**ЗУРГАА.ЭРҮҮЛ МЭНДИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1.**Төслийн 1 дүгээр зүйлийн “сурагчдад” гэсний өмнө “оюутан,” гэж, мөн зүйлийн “хүүхдэд” гэсний өмнө “дээд боловсролын сургалтын байгууллагын суралцагч, эрсдэлт нөхцөлд байгаа” гэж тус тус нэмэх.

**Санал гаргасан:Ажлын хэсэг**

---о0о---

**ДОЛОО.ОНЦ БАЙДЛЫН ТУХАЙ ХУУЛЬД НЭМЭЛТ ОРУУЛАХ ТУХАЙ**

**1.**Төслийг хууль санаачлагчид нь буцаах.

**Санал гаргасан:Ажлын хэсэг**

---о0о---

**НАЙМ.ТӨРИЙН ХЭМНЭЛТИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1.**Төслийн гарчгийн “, ӨӨРЧЛӨЛТ” гэснийг “ОРУУЛАХ” гэж өөрчилж, 2 дугаар зүйлийг хасах.

**Санал гаргасан:Ажлын хэсэг**

---о0о---

**ЁС.ИРГЭНИЙ УЛСЫН БҮРТГЭЛИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**1.**Төслийг хууль санаачлагчид нь буцаах.

**Санал гаргасан:Ажлын хэсэг**

---о0о---